google/wiki40b huggingface dataset:
Togo under VM i friidrett 2015

Resultater

(q – kvalifisert, NM – intet gyldig resultat, SB – årsbeste)
Pol an Ionain

Pol an Ionain ( engelsk: Doolin's Cave) er en grotte nær landsbyen Doolin i grevskapet Clare i Irland. Grotten er kjent for en fritthengende stalaktitt på 6,54 meter, som skal være den lengste i sitt slag på den nordlige halvkule.
Stalaktitten ble oppdaget i 1952. Grotten har vært åpen for publikum siden 2006.
Henri Labrouste

Liv og virke

Vwd 18 års alder begynte Labrouste å studere ved École des Beaux-Arts i Paris for Antoine-Laurent-Thomas Vaudoyer og Louis-Hippolyte Lebas. I 1824 fikk Labrouste Grand Prix de Rome og han var så i seks år i Roma.
Hans mest kjente verk er Bibliothèque Sainte-Geneviève i Paris (1838-50) og lesesalen i Bibliothèque nationale de France i Paris (1858-68). Labrouste er kjent for sin innovative måte å arbeide med støpjernskonstruksjoner.
Hypochrysops

Utseende

Disse stjertvingene mangler de stjertene på bakvingen som ellers er typisk for denne gruppen. De er små til middelsstore (vingespenn 25-50 millimeter) sommerfugler.
Hannene er mer eller mindre blåaktige eller blåfiolette på oversiden, eller oransje, som oftest med svarte vingespisser, hunnene brune med hvite eller gule flekker ved roten av vingene. Undersiden er brun eller gulbrun med sølvfargede tverrstriper.

Levevis

Larvene lever muligens på planter i mistelteinfamilien, men i alle fall noen av artene ser ut til å være sterkt knyttet til maur og lever trolig som parasitter i maurtuene.

Utbredelse

De fleste av artene lever på Ny-Guinea, men det er også en del arter i Australia, på de omkringliggende øyene og i Sørøst-Asia så langt vest som Thailand.
Modellsnekker

En modellsnekker er en håndverker som lager former for støping. Det lages en modell etter gjenstanden som skal støpes, og denne modellen brukes for å lage et avtrykk i støpesanden. I dette avtrykkes helles senere flytende metaller, for eksempel støpejern. Hvis produktet skal være hult, så må modellsnekkeren også lage en kjernekasse som er lik hulrommet.
Tre har vært det dominerende materialet for formene, men nå blir forskjellige plastmaterialer stadig mer dominerende.
Nesten all bearbeiding av formene skjer med maskiner og med små toleranser. Det brukes både fres, dreiebenk, bormaskin og andre verktøymaskiner.
Maroder

marOder er et norsk rockeband som spiller psykedelisk slowrock. 
Tekstene spinner rundt hverdagslige betraktninger og rare underfundigheter. Bandet ble startet i 2009 og består i dag av Aslag Guttormsgaard, Atle Hassel og Gunnar Berg-Nielsen. Bandet benytter seg av utradisjonelle instrumenter som trekkbasun, barnetrommesett, klokkespill, eksospotte og mini-casiosynth for å oppnå sin egen spesielle sound.
Aphengium

Utbredelse

Slekten er utbredt i det sørlige Sør-Amerika (Brasil og Uruguay).
Ved

Treslagenes brennverdi

Mål for tyngden av tørrstoff er densitet (tørrvekt pr volumenhet).
Brennverdien er 5,32 kWh per kg tørrstoff for helt tørr ved (0% fuktighet).
Effektiv brennverdi finner vi ved funksjonen:
Heff = 5,32 – 0,06 · Fᵣ  hvor Heff måles i kWh/kg (kilowatt-timer per kilo).
Fᵣ = Fuktighet i prosent av råvolumvekt, brukes om biobrensel.
F₀ = Fuktighet i prosent av tørrvolumvekt, brukes om trelast og byggkonstruksjoner.
F₀ = 20 % tilsvarer Fᵣ = 16,7 % 
F₀ = 25 % tilsvarer Fᵣ = 20 %
Ved til brensel i husholdningene oppgir fuktighet i F₀.

Kokeved

Kokeved er en type ved som benyttes i vedkomfyrer for å opprettholde en stabil, langvarig varme som er egnet til koking av vann og matvarer. Problemet med forskjellige typer ved er at noen kan skape en temperatur som er veldig høy og kortvarig, mens andre kan skape en for lav varme i forhold til behovet.
Av type er tretypen or spesielt egnet og da kappet i størrelser som er så små og håndterbare at det er enkelt å legge til flere kubber av gangen eller bare en og en, slik at temperaturen og kokingen kan opprettholdes. En egnet størrelse kan være 10 x 20 x 1 cm, alt etter ovnens utforming.
Månens gravitasjonsfelt

Månens gravitasjonsfelt har blitt bestemt etter sporing av radiosignaler sendt fra romsonder i bane rundt månen. Prinsippet som er brukt avhenger av Dopplereffekten, hvorved akselerasjonen til romsondene i en siktlinje kan måles ved små endringer i frekvensen til radiosignalet, og målingen av avstanden fra romsonden til en stasjon på jorden. Siden månens gravitasjonsfelt påvirker banen til et romfartøy, er det mulig å bruke disse sporingsdataene til å invertere for gravitetsanomalier. På grunn av månens bundne rotasjon er det imidlertid ikke mulig å spore romsonder over randen av månen, og baksidens gravitasjonsfelt er derfor lite kjent. Tyngdens akselereasjon på månens overflate er 1,6249 m/s², ca. 16,7 % av den på jordens overflate. Over hele overflaten varierer tyngdekraften med ~0.0253 m/s² (1,6 & av tyngdekraftakselerasjonen). Fordi vekt er direkte avhengig av tyngdekraftakselerasjonen, vil ting på månen bare veie 16,7 % av hva de veier på jorden.
Casupá (kommune)

Historie

Casupá ble grunnlagt i 15. mars 2010.

Regjeringen

Ordføreren (alcalde) i kommunen er Luis Oliva (2010-2015).
Svanviken arbeidskoloni

Svanviken arbeidskoloni, også kalt Svanviken Arbeiderkoloni, var en arbeids- og boinstitusjon i Eide kommune på Nordmøre der «omstreiferfamilier» i Norge skulle vennes til å bli fastboende.  Stedet var i drift fra 1908 til 1989 under styring av Norsk misjon blant hjemløse. Oppholdet var preget av kontroll og umyndiggjøring.

Historie

I 1907 ble Foreningen til Modarbeidelse af Omstreifervæsenet, en organisasjon som fra 1935 ble kalt Norsk misjon blant hjemløse, tildelt ansvaret av regjeringen å bosette «omstreiferne». Året etter, i 1908, kom de første familiene til misjonens arbeidskoloni på Svanviken.
Arbeidskolonien ble brukt med det formål å assimilere mindre stedsbundne folkegrupper som tatere inn i en akseptabel livsstil etter misjonens målestokk. Dette ble oftest gjort under tvang, med trussel om å miste barn eller annen straff som eneste andre utvei. Da mange ble sendt til arbeidskolonien etter å ha blitt fanget opp av sosiale tjenester eller politi, var det for mange tilsynelatende en bedre løsning å dra dit og forsøke å tilpasse seg en mer akseptert livsstil, enn å risikere verre straff. Støtte til å skaffe seg fast bosted etter oppholdet var brukt for å lokke beboerne over til en mer akseptert livsførsel, men med en overhengende trussel om annen straff er graden av valgfrihet diskutabel. Sterilisering av beboerne på Svanviken ble også gjort i utstrakt grad, ofte under trussel om andre konsekvenser, som frafall av bostøtten etter oppholdet eller å bli fratatt sine barn. Grunnen til steriliseringen var at man mente omstreifernes livsstil var arvelig, og at de ikke egnet seg til å oppdra barn.
Vibeke Løkkebergs dokumentar om leiren som en del av NRK-serien Vindu mot vår tid i 1973 skapte i sin tid nok oppstuss og påfølgende diskusjon til at den til sist ble avviklet.
Noen av lokalene på Svanviken har etter den tid blitt brukt til andre formål, som blant annet rusavvenning. Barnehagedriften ble overtatt av kommunen i 1989 og betjener i dag lokalbefolkningen.
Religiøs lov

Alle de store verdensreligionene har formulert religiøse lover for hvordan de troende skal leve. Lovene blir formidlet via utsendinger fra Gud (de store Profetene, Guds budbærere). De åndelige lovene er de samme for alle religioner, men de sosiale lovene endres og tilpasses fra tid til tid.
I religiøs mening kan man tenke seg loven som et ordnende prinsipp av virkeligheten: kunnskap åpenbart av Gud for å definere og regjere menneskelige levesett. Den religiøse loven inkluderer kodeks for etiske og moralske leveregler. Eksempler er hinduiske loven, islamske loven, moseloven og bahá'íloven.

Etablerte religioner

Statskirker og lignende etablerte trossamfunn er grener under de myndigheter som etablerte dem. Det betyr at de opererer med egne lovlige/juridiske systemer, eller spiller en rolle i de rettslige myndighetssystemer. Den kanoniske loven er en form av et rettslig system, og blir administrert av religiøse domstoler. Slik indrekirkelig lovgivning finnes for eksempel i Den katolske kirke og Den anglikanske kirke.
I kristendommen ser man loven i kontrast til nåden: kontrasten taler her om å oppnå frelsning i lydnad til lovens kodeks, i motsetning til å søke frelse gjennom å tro på Jesus forsoning på korset. Dette forhindrer dog ikke at man har lovverk som regulerer en rekke sider ved det kirkelige liv.
Muslimske samfunn har tradisjonelt betraktet islamsk lov som viktig for deres religiøse måte å se på verden. Tradisjonell islamsk lov kalles Shariah (شريعة). Som øvrige religiøse kulturer klassifiserer man ingen forskjell mellom religiøst og verdslig liv. Koranen er den fremste kilde til islamsk rettsvitenskap; den andre er Sunnah (Profetens sedvane og berettelser fra Hans liv). Sunnah i seg selv er ingen tekst som Koranen, men er utdrag av analyser fra Hadithtekster (arab. rapport) som inneholder fortellinger fra Profetens talesett, dyder og handlinger.
Bahailoven, skrevet i Kitáb-i-Aqdas inneholder kodeks for individer og et fremtidig rettferdig samfunn basert på åndelige vurderinger. Det betraktes som charteret for en fremtidig verdensorden.
Novosibirsk oblast

Klima

Novosibirsk oblast har et innlandsklima, med en gjennomsnittstemperatur på −19 °C i januar og en gjennomsnittstemperatur på 19 °C i juli. Oblastet har en årlig nedbørsmengde på 300-500 millimeter.
Phil Taylor

Spillerkarriere

Taylor spilte for Bristol Rovers i hjembyen, da han ble kjøpt av Liverpool FC i mars 1936. Kjøpet inneholdt at Ted Hartill gikk motsatt vei, og klubben måtte ut med et mellomlegg på 5000 pund. 28. mars 1936 gjorde han sin debut for klubben, i en kamp mot Derby County på Baseball Ground. Kampen endte 2-2, og han scoret sitt første mål for de røde etter et sent utligningsmål.
Sesongen 1946/47 vant Liverpool den engelske ligaen, og Taylor spilte 35 av ligakampene. I samme periode gjorde han også sin debut på det engelske landslaget, under et britisk mesterskap. Kampen mot Skottland på Ninian Park 18. oktober 1947 ble hans første kamp for hjemlandet. England vant kampen 3-0, og var den første av tre kamper han fikk for sitt land.
Han var kaptein for klubben under 1949/50-sesongen, som endte med finale i FA-cupen. Der ble imidlertid Arsenal for sterke, og Liverpool tapte 2-0.

Managerkarriere

Etter at spillerkarrieren tok slutt, gikk han inn i klubbens trenerstab. I mai 1956 ble han utnevnt til klubbens nye manager, da Don Welsh trakk seg. På denne tiden befant Liverpool seg i 2. divisjon, og målet var hele tiden å rykke opp til øverste nivå.
Taylor signerte spillere som Alan A'Court, Tommy Younger, og ikke minst Liverpool-legenden Ronnie Moran under sin periode som manager.
Etter å ha mislyktes i å ha ført Liverpool opp til den øverste divisjonen, trakk han seg fra stillingen 17. november 1959. Bill Shankly tok over stillingen, og det var starten på klubbens storhetstid.
Harold Gatty

Senere karriere

Etter andre verdenskrig flyttet Gatty  til Fiji med sin nederlandske-fødte andre kone. Her etablerte han Fiji Airways som senere ble Air Pacific, og senere ble selskapets navn  i 2013 endret tilbake til Fiji Airways.
Gatty fikk hjerneslag og døde i 1957. Han ble gravlagt i Fiji.
Til slutt forsvarte Gatty  "naturlige navigasjon"
i sin bok Arten er din Guide som ble publisert i 1958. Han utvidet ideer av Raft Book og utviklet en fortelling av Pacific oppgjør av Polynesiske navigatører følgende migrering av sjøfugl. Han tilskrev også den kulturelle betydning peileskiven hadde for de gamle polynesiere.
Blodrød høstlibelle

Utbredelse

Blodrød høstlibelle er utbredt i Europa, vestlige Asia og Nord-Afrika. Finnes i Danmark, og det sørøstlige Sverige og Finland. I det sørøstlige Norge, rundt «Oslofjorden».

Utseende

Kjønnene er noe ulike. Hunnen har orange grunnfarge, hannen er rød. Alle bein er helt svarte. Vingene holdes i en rett vinkel ut fra kroppen i hvile, og er uten farge. Blodrød høstlibelle ligner gulvinget høstlibelle, men mangler gulfargen ved vingeroten. Vingespennet er mellom 55 og 65 millimeter.

Levevis

Nymfen lever på bunnen av åpne, mindre innsjøer, med rik vegetasjon.
Eggene overvintrer på land, på steder som oversvømmes om våren. Utviklingen tar 1 år. Nymfen lever i vann blant torvmose og vannplanter. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er fra juni til oktober.
Blodrød høstlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Moelven IL Fotball

Historikk

Fotballen i Moelv startet i det små ca. 1905, men var ikke organisert, ei heller et sammensluttet lag. Kampene ble spilt på «Plassen» ved Strandvik (der Mjøskroa ligger i dag). Fotballgruppa Trygg ble stiftet 25. juni 1918. Stiftere var Peder, Ivar og Lars Schonowd, Bernh. Pedersen med flere. Klubben ble tilsluttet Norges Fotballforbund 27. april 1920. I 1921 ble klubbens navn endret til Moelven Idrettslag. 
I 1930-årene hadde idrettslaget et nokså vellykket fotballag som spilte i daværende klasse B. Laget vant tre pokalturneringer: 1930, 1933 og 1935. Laget spilte seg opp i klasse A i 1935. Høsten 1937 begynte Norgesserien hvor laget var med. Laget rykket ned og spilte i 2. divisjon til krigen startet. Det hadde lenge vært ønske om en ny gressbane etter krigen, nå kunne dette  endelig realiseres. Fra Strand Brænderi og Even Glestad ble det kjøpt til sammen ca. 25 mål tomt og dugnadsarbeidet kunne starte. «Æille modølinga» stilte opp. Det sies at en slik dugnadsinnsats har verken før eller siden blitt utrettet av Moelvs befolkning. 
Utover i 50- og 60-åra spilte A-laget i landsdelsserien. Det gikk litt opp og ned, men de hadde en god periode tidlig på 60-tallet hvor de på to år uten tap gikk fra 5. til 3. divisjon. De deltok også i NM-cupen dette året og var ubeseiret i serien. Motstander ble Lisleby fra Oslo, det var stort oppstyr rundt «bondelaget». NRK-Sporten med Arne Scheie var på plass i bussen nedover og gjorde sine intervjuer og stemningen var på topp, men det skulle vise seg at hjemmelaget var noe overlegne og «Modøla» tapte hele 9–0 og reportasjene fra Søndagssporten uteble.

Idrettsparken

Moelv Idrettspark er hjemmebane for alle lagene til MIL i alle aldersgrupper. I idrettsparken er det også en flerbrukshall som brukes til fotball og friidrett. Denne heter Limtrehallen.
E-type-asteroide

E-type-asteroider er asteroider som har enstatitt-akondritt-overflater. De utgjør 60 % av asteroidene innover i asteroidebeltet kjent som Hungaria-asteroider, men blir sjeldnere lengre ut. Det finnes også noen E-typer langt unna den indre delen av beltet, som 64 Angelina. Disse er sannsynligvis rester etter en kraftig redusert mantel fra en tidligere, differensiert asteroide.
E-typene har en høy albedo, 0,3 eller høyere, noe som skiller de fra de mer vanlige M-type-asteroidene. Spektret er trekkløst flatt til rødt. E-typene er små; bare tre asteroider har diameter større enn 50 kilometer, og ingen andre har diameter over 25 km. Dette er sannsynligvis fordi de heller stammer fra de ytre delene av opphavslegemet enn kjernen.
Det antas at aubritt-meteoritter stammer fra E-type-asteroider. E-typen kan være relatert til Xe-typen i SMASS-klassifiseringen.
Agneta Pleijel

Biografi

Agneta Pleijel ble født i Stockholm som datter av matematikeren Åke Pleijel og hans hustru Sonja, født Berg, som var født på Java. Farens karriere førte familien til Lund og USA. Etter studier i etnografi, filosofi og litteraturhistorie ved Göteborgs universitet, som resulterte i en fil.lic.(hovedfag), begynte Pleijel sin karriere som litteraturkritiker. 1968-1972 inngikk hun i Aftonbladets kulturredaksjon og ble deretter redaktør for Ord & Bild, men kom tilbake til Aftonbladet i 1975 som kultursjef, der hun ble i fire år.
Pleijel var leder i Svenska PEN-klubben 1988-1990, stilist i Bibelkommissionen 1991-1999, og medlem av Moderna tiders redaksjonsråd 1992-1999. 1992-96 var hun professor i dramatikk ved Dramatiska institutet.
I 1969 skrev hun sitt første skjønnlitterære arbeide, dramaet Kollontay om den sovjetiske ambassadøren Aleksandra Kollontaj. Dramaet ble trykket 1979. Hun har skrevet flere dramaer samt manus for film, blant annet Berget på månens baksida. Änglar, dvärgar (1981) var hennes første diktsamling. Seks år seinere utkom hun med sin debutroman Vindspejare. Hun er en av de svenske, nålevende forfattere, som oversettes til flest språk.
Bortsett fra sin skjønnlitterære virksomhet, har Pleijel hyppig deltatt i ulike kulturdebatter. Hun satt, for eksempel, i 2005 sammen med blant andre Charles Westin med i juryen på "Asyltribunalen" som var opprettet av PEN-klubben. Juryen rettet "skarp kritikk" mot den svenske innvandringspolitikken og mente at Sverige burde ta imot flere innvandrere.
I 1988 ble hun valgt inn i Samfundet de Nio på stol nr 6. Av de mange andre utmerkelser Pleijel har fått kan nevnes Litteris et Artibus, Övralidsprisen, Stora romanprisen og Sveriges Radio P1:s romanpris.
Pleijel er fra 1982 gift med Maciej Zaremba. Datteren hennes Lina Pleijel er skuespiller.

Forfatterskap

Agneta Pleijel henter impulser til flere av sine skjønnlitterære verk fra sitt eget liv, sin slekt, og historiske personer, allikevel uten at det blir selvbiografisk.
Stryketrio

En stryketrio er et kammermusikk-ensemble med tre strykeinstrumenter og musikken som skrives for slike ensembler.
Sammensetningen to fioliner og bratsj vokste fram fra den barokke triosonaten, mens den vanligste siden tidlig klassisistisk tid er fiolin, bratsj og cello.
En av de første store mesterverkene for stryketrio er Divertimento i Ess-dur, K.563 av Wolfgang Amadeus Mozart. Andre kjente stryketrioer er skrevet av eksempelvis Haydn, Beethoven og Schubert.
Eksempler på mer uvanlige besetninger er Mozarts trio for to fioliner og kontrabass, og Antonín Dvořáks trio for to fioliner og cello. Denne typen trioer kalles iblant tersett eller terzetto, og andre som har skrevet trioer for denne sammensetningen er Robert Fuchs og Sergej Tanejev (op. 21). Masada String Trio som framfører musikk av John Zorn har besetningen fiolin, cello og kontrabass.
Gauldal seilflyklubb

Gauldal Seilflyklubb er en flyklubb som ble stiftet i 1995, og benytter Ler flyplass som sin hovedbase.
Klubben fløy i starten med innleide fly, og har hatt skoletilatelse siden starten. I 1998 anskaffet klubben et selvstartende seilfly, en PIK-20E. I 2000 ble seilflyklubben en ren motorseilflyklubb, da en Scheibe Falke SF-25C ble siste tilskudd til flyparken. Siden den gang har klubben variert i medlemsmengde og antall operative fly. Per 2016 har klubben ca. 45 medlemmer, hvorav 20 aktive seilflygere. 
Gauldal Seilflyklubb har egen seilflyskole godkjent av Norges Luftsportsforbund for utdanning av sine medlemmer. Klubben har for tiden fire instruktører, og en skolesjef.
Seilflyklubben har eget lokale på Ler flyplass, og leier plass i flyplassens hangar. 
I 2016 har klubben to motorseilfly: LN-GAW L-13 SL Vivat og LN-GAT Scheibe SF-28A Tandemfalke.
Bendik Singers (album)

Bendik Singers er et musikkalbum med Bendik Singers, utgitt i 1974. Dette er vokalgruppas første og siste plate.
Kortbane-VM i svømming 1993

Kortbane-VM i svømming 1993 ble arrangert 2. desember til 5. desember 1993 i Palma de Mallorca på Mallorca.
Darwin (Falklandsøyene)

Darwin (også kjent som Port Darwin) er en bosetning på Falklandsøyene, beliggende på østsiden av eidet ved Choiseul Sound som skiller Øst-Falkland i to.
Bosetningen er oppkalt etter Charles Darwin som gjennomførte zoologiske undersøkelser på Falklandsøyene under HMS «Beagle»s andre reise. Darwin ble etablert i 1859, om lag 25 år etter Charles Darwins besøk. Opprinnelig var Darwin et tilholdssted for gauchoer og kvegfarmere, men senere overtok sauehold og skotske sauegjetere ble bragt hit. Fram til 1922 var det Falkland Islands Companys senter for sauedrift i Lafonia, men virksomheten ble da overført til Goose Green fire kilometer lenger sør.
Darwin og omgivelsene opplevde voldsomme kamper ved slaget ved Goose Green under Falklandskrigen. Britiske tropper tok Darwin Hill 28. mai 1982 etter intens kamp mot argentinske styrker. Et stort antall argentinske falne er gravlagt i nærheten.
Finger Point

Finger Point er et nes på nordenden av Visokoi Island i Sør-Sandwichøyene. Det ble kartlagt i 1930 og gitt det beskrivende navnet av mannskapet på Discovery Investigations ombord på RSS «Discovery II».
Norske arkitekters landsforbund

Norske arkitekters landsforbund (NAL) er en fagideell medlemsorganisasjon for arkitekter i Norge med utdanning på universitets/høgskolenivå. NAL ble etablert i 1911 og arbeider for å fremme god arkitektur og arkitekters felles interesser.
Organisasjonen har 14 lokallag i Norge.Sekretariatet holder til i Oslo. President for perioden 1. oktober 2015-30. juni 2018 er Alexandria Algard.
NAL samarbeider med en rekke offentlige og private institusjoner for å bedre rammebetingelsene for arkitektur. Dette gjør man blant annet gjennom å være høringsinstans for offentlige myndigheter for nye lover og forskrifter og gjennom å delta i den offentlige debatten om arkitektur og stedsutvikling. NAL er en pådriver for utvikling av arkitekturpolitikk i Norge mot politikere og andre beslutningstagere.
NAL er rådgiver og tilrettelegger for gjennomføring av arkitektkonkurranser i Norge. Konkurransesekretariat arbeider både med å bistå oppdragsgivere med selve gjennomføringen av konkurransene og gir veiledning og råd til våre medlemmer.
Gjennom fagavdelingen deltar og utvikler NAL nye miljøprosjekter med sine samarbeidspartnere. Disse formidles blant annet gjennom en prosjektdatabasen som er tilgjengelige for alle på NALs nettsider. Målet er å øke miljøkompetansen og tverrfagligheten blant arkitekter, planleggere og øvrige aktører i byggsektoren.
NAL tilbyr kurs og etterutdanning for arkitekter og andre relaterte yrkesgrupper. I tillegg arrangerer NAL Arkitekturdagen en gang i året med aktuelle foredragsholdere fra inn- og utland, og seminarer/konferanser om arkitektur og stedsutvikling.
NAL utgir to fagtidsskrifter: Arkitektur N og Arkitektnytt NAL har også Nordens største private fagbibliotek og tidsskriftsamling om arkitektur.
I 2015 etablerte NAL Arkitekturprisen, som deles ut annet hvert år. NALs hederspris som deles ut til personer som har gjort en stor innsats for arkitekturen, ble første gang delt ut til Åse Kleveland i 1996, og har siden vært delt ut i 2003, 2006 og 2009.

Arkitektutdanning i Norge

Fullførte studier ved følgende tre arkitektskoler i Norge fører frem til en godkjent arkitekteksamen i henhold til EUs utdanningsdirektiv og til den akademiske graden Master i arkitektur: Arkitektur- og designhøgskolen i Oslo (AHO), Norges teknisk-naturvitenskapelige universitet (NTNU) – Fakultet for arkitektur og billedkunst og Bergen Arkitekthøgskole (BAS).
Superskalær prosessor

En superskalær prosessor er en mikroprosessor som utfører mer enn én instruksjon per klokkesyklus. Den består av flere utførende funksjonelle enheter, der den enkelte enhet kan være en aritmetisk logisk enhet, en bit skifter eller en binær multiplikator. Instruksjonene som utføres befinner seg i en sekvensiell strøm, og parallell utførelse avhenger derfor av at det ikke foreligger dataavhengighet mellom de utførte instruksjoner. Slike avhengigheter kan elimineres av kompilatorer, men kan også elimineres dynamisk av mikroprosessoren under kjøring.
I Flynns klassifisering regnes en superskalær mikroprosessor med én enkelt kjerne primært som SISD (Single Instructions, Single Data). Mange superskalære mikroprosessorer utfører imidlertid vektoroperasjoner, og kan derfor karakteriseres som SIMD (Single Instruction, Multiple Data).
En superskalær mikroprosessor må ikke forveksles med mikroprosessorer som har to eller flere kjerner. En flerkjerners superskalær mikroprosessor blir klassifisert som MIMD (Multiple Instruction, Multiple Data).